**S-a sfârşit vacanţa mare**

*Emilia Plugaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Azi la şcoală-i sărbătoare –

S-a sfârşit vacanţa mare,

Clopoţelul vesel sună,

Toţi elevii se adună.

Vin la şcoală mari şi mici

Cu părinţi şi cu bunici,

Iar acei mai mititei

T-a-a-r-e-s dulci şi frumuşei!

Sunt micuţi, dar sunt voinici,

Ia priviţi-i ce mai pici:

Un ghiozdan plin de ştiinţă

Duc în spate – au voinţă!

Vor să-nveţe dintr-o dată

Să citească, să socoată…

Şi noi tot am fost ca ei

Când eram mai mititei.